Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu Eiropas Parlamenta un Padomes regulai par metāliska dzīvsudraba eksporta aizliegumu un drošu glabāšanu ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0452 galīgā redakcija - COD 2006/0206 */





[pic] | EIROPAS KOPIENU KOMISIJA | Briselē, 8.7.2008 COM(2008) 452 galīgā redakcija 2006/0206 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumuEIROPAS PARLAMENTA UN PADOMES REGULAIpar metāliska dzīvsudraba eksporta aizliegumu un drošu glabāšanu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2006/0206 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu EIROPAS PARLAMENTA UN PADOMES REGULAI par metāliska dzīvsudraba eksporta aizliegumu un drošu glabāšanu 1. Priekšvēsture Procedūra Komisija 2006. gada 26. oktobrī iesniedza Eiropas Parlamentam un Padomei priekšlikumu regulai par metāliska dzīvsudraba eksporta aizliegumu un drošu glabāšanu, lai to pieņemtu ar EK līguma 251. pantā noteikto koplēmuma procedūru. Eiropas Ekonomikas un sociālo lietu komiteja sniedza atzinumu 2007. gada 25. aprīlī. Eiropas Parlaments pieņēma nostāju pirmajā lasījumā 2007. gada 20. jūnijā. Padome pieņēma kopējo nostāju 2007. gada 20. decembrī. Eiropas Parlaments pieņēma nostāju otrajā lasījumā 2008. gada 21. maijā. 2. Komisijas priekšlikuma mērķis Komisija 2005. gada 28. janvārī pieņēma paziņojumu Padomei un Eiropas Parlamentam par Kopienas stratēģiju attiecībā uz dzīvsudrabu (COM(2005) 20, galīgā redakcija). 5. darbības izklāstā teikts, ka „ sniedzot proaktīvu ieguldījumu ieteikto pasaules mēroga pasākumu īstenošanā, lai pakāpeniski atteiktos no dzīvsudraba primārās ražošanas un izvairītos no pārpalikumu atkārtotas nonākšanas tirgū (..), Komisija paredzējusi ierosināt grozījumus Regulā (EK) Nr. 304/2003, lai Kopiena pakāpeniski pārtrauktu dzīvsudraba eksportu līdz 2011. gadam. ” Saskaņā ar 9. darbību „ Komisija veiks pasākumus dzīvsudraba, kas radies hlora–sārmu rūpniecībā, pagaidu uzglabāšanai, ņemot vērā grafiku plānotajai dzīvsudraba eksporta pārtraukšanai līdz 2011. gadam. Vispirms Komisija izpētīs iespējas noslēgt nolīgumu ar rūpniecības nozari. ” Padome 2005. gada 24. jūnijā pieņēma secinājumus par Dzīvsudraba stratēģiju. Tā atzinīgi novērtēja Komisijas paziņojumu un īpaši atzīmēja „ svarīgo nozīmi, kāda ir priekšlikumam pakāpeniski pārtraukt dzīvsudraba eksportu no Kopienas ”. Tā Komisiju aicināja arī „ iespējami drīz veikt pasākumus (..) attiecīgu priekšlikumu iesniegšanai ”, lai „ pakāpeniski pārtrauktu dzīvsudraba eksportu no Kopienas un veiktu pasākumus dzīvsudraba, kas inter alia radies hlora­sārmu rūpniecībā, drošas glabāšanas vai apglabāšanas garantēšanai termiņos, ko nosaka, ņemot vērā grafiku plānotajai dzīvsudraba eksporta pārtraukšanai ”. Eiropas Parlaments 2006. gada 14. martā pieņēma rezolūciju, kurā stratēģija novērtēta atzinīgi, uzsverot „ Komisijas proaktīvo piedāvājumu pakāpeniski pārtraukt metāliska dzīvsudraba eksportu (..) no Kopienas ” un aicinot Komisiju „ veikt pasākumus lai nodrošinātu, ka visu hlora-sārmu rūpniecības dzīvsudrabu (..) uzglabā drošās vietās ”. Tāpēc Eiropas Parlamenta un Padomes regulas pašreizējā priekšlikuma mērķis ir īstenot stratēģijas 5. un 9. darbību, aizliedzot metāliska dzīvsudraba eksportu no Kopienas, kā arī nodrošinot to, ka šis dzīvsudrabs atkārtoti nenonāk tirgū un tiek droši glabāts. Tās galvenais nolūks ir apritē jau esošā dzīvsudraba kopējā daudzuma — „pasaules dzīvsudraba ezera” — papildināšanās ierobežošana. 3. Komisijas piezīmes 3.1 Vispārīga informācija Eiropas Parlaments 2008. gada 21. maija plenārsēdē pieņēma kompromisu paketi ar 22 grozījumiem, kuriem Padome piekritusi, lai panāktu vienošanos otrajā lasījumā. Šie grozījumi pamatā attiecas uz: - eksporta aizlieguma darbības jomu (tā paplašināta, ietverot divus dzīvsudraba savienojumus un maisījumus ar augstu dzīvsudraba saturu, lai nepieļautu metāliska dzīvsudraba eksporta aizlieguma apiešanu), - eksporta aizlieguma spēkā stāšanās dienu (2011. gada 15. marts, nevis 2011. gada 1. jūlijs), - informācijas apmaiņas un ziņojuma par drošas apglabāšanas (sacietināšanas) iespējām saikni ar īpašu pieņemšanas kritēriju pieņemšanu saskaņā ar komitoloģijas procedūru, - izvērstākām prasībām sniegt ziņojumus un - paplašinātu pārskatīšanas klauzulu. Komisijai visi šie grozījumi ir pieņemami, jo tie ir saskaņā ar priekšlikuma vispārīgo mērķi un galvenajām iezīmēm. 3.2 Grozītais priekšlikums Saskaņā ar EK līguma 250. panta 2. punktu Komisija groza savu priekšlikumu, kā norādīts iepriekš.